Azref n tɣuri d ulmad, d yiwen n umaɣlay yeldin tiwwura zdat n tmeṭṭut taqbaylit, yis i tenerna, tuɣal tenjer abrid di tmetti. yerna tezmer ad teffeɣ ad tkemmel leqraya-s di temnaḍt i as-yehwan ama di tmurt ama berra n tmurt, ma yella tessuter azref n tlelli d uxeddim assa nwala sani i tessaweḍ:d taselmadt, d tamejjayt, d taneɣmast…atg. Tuɣal tettunebdar, yettunefka- as wazal i tuklal, tuɣal yeṣṣaḥ-itt-id zwaǧ s lebɣi-s, d win textaṛ i yiman-is, tuɣal tesɛa rray deg uxxam-is ma yewwi-d lḥal d awal-is ara iɛeddin, ula d berru ur d-tegri ara yir tamuɣli-nni n zik ɣur-s, tesɛa azref ad tnadi ɣef lahna-s d umdan nniḍen i tt-yuklalen. Di tmetti tatrart, tamedyazt-nni tuffirt i d-ttawi tmeṭṭut tuɣal d taẓuri, d tilelli n usenfali, ticennayin n wassa ɣeltent abrid i d-wwint tmezwura, assa cennunt melmi i asent-yehwa, d win i asent-yehwan. Ttawint-d isental yemgaraden ama d ayen yeɛnan tudert-nsent ama d ayen icuden ɣer tmetti, ttbanent-d di radyu di tiliẓri, ladɣa di lenternet imi yettuneḥsab d allal s wayes mucaɛen aṭas n yicennayen n tallit- agi, imi tatiknulujit d illel lqayen war tilas, yuɣal 23Hassina Kherdouci, la chanteuse kabyle:voix, texte, itinéraire, p19.